
DR.30.6.2005 43 
 

Tuan Yang di-Pertua:  Ya. 

Dato’ Seri Dr. Hilmi bin Yahaya:  [Bangun] 

Tuan Markiman bin Kobiran:  [Bangun] 

Tuan Yang di-Pertua:  Yang Berhormat bagi Hulu Langat sekali, boleh? 

Dato’ Seri Dr. Hilmi bin Yahaya:  Ya. 

Tuan Markiman bin Kobiran:   Terima kasih Tuan Yang di-Pertua, terima kasih 
Yang Berhormat Setiausaha Parlimen.  Saya masih di bawah tajuk adjusters lagi, Tuan 
Yang di-Pertua.  Kalau kita lihat definisi adjuster ini, dia dengan jelas menyatakan bahawa 
tugasnya adalah untuk menyiasat dan merundingkan sebarang tuntutan yang berlaku 
dalam kontrak insurans dan dia boleh bertindak bagi pihak insured, satu syarikat insurans 
atau bertindak bagi pihak pemegang polisi insurans.  Kedua-duanya boleh bertindak.  
Sepanjang perbahasan kita yang telah kita lalui selama ini di Dewan yang mulia ini,  saya 
melihat bahawa adjuster ini seolah-olah the main culprit, dengan izin, segala-galanya 
ditentukan oleh adjusters kepada siapa adjusters itu cenderung. 

Biasanya dalam pertikaian ini, syarikat insuranslah yang biasanya berada di 
sebelah atas sebab kalau adjuster ini mempunyai hubungan yang baik dengan syarikat 
insurans, dia selalu mendapat business untuk diberikan kepadanya supaya melakukan 
kerja-kerja adjustment.  Sementara itu pemegang polisi ini akan sentiasa menjadi mangsa 
akibat daripada perbuatan adjusters yang tidak bertanggungjawab ini.  Jadi saya ingin 
mencadangkan dan saya ingin pandangan daripada Yang Berhormat Setiausaha Parlimen, 
sebenarnya adjusters yang bertanggungjawab sepatutnya adjuster yang menilai kerosakan 
sebenar yang berlaku kepada kenderaan tersebut dan bukan being dictated, sentiasa 
ditunjuk atau berada di bawah telunjuk syarikat insurans bagi menentukan jumlah yang kecil 
untuk tujuan pampasan di bawah tuntutan insurans ini.  Terima kasih Tuan Yang di-Pertua. 

Tuan Yang di-Pertua:  Ya, Bentong dahulu. 

Dato’ Seri Dr. Hilmi bin Yahaya:  Tuan Yang di-Pertua, pandangan daripada 
Yang Berhormat bagi Bentong tadi iaitu konsep indemnity ini perlu dilihat semula sama ada 
- yalah memang setakat ini amalannya begitulah bahawa kalau berlaku kemalangan kita 
insure sebanyak RM100,000, bila berlaku kemalangan tidak dapat RM100,000, mungkin 
dapat kurang, itu amalan biasa.  Jadi yang Yang Berhormat bagi Bentong mahu ialah 
supaya dikaji semula.  Saya yakin pihak saya boleh bawa balik kepada Bank Negara 
tentang perkara ini sama ada patut dikaji semula tentang konsep indemnity ini. 

Tentang Yang Berhormat bagi Hulu Langat tadi, adjuster, saya ada jawapan 
kemudian, sekejap lagi ada jawapannya. 

Tentang Yang Berhormat bagi Santubong, Yang Berhormat bagi Jerai dan Yang 
Berhormat bagi Kudat mencadangkan supaya orang yang bertanggungjawab memberi 
nasihat mengenai insurans termasuk penasihat kewangan untuk memberi penjelasan 
sepenuhnya kepada bakal pelanggan. 

Tuan Yang di-Pertua, sebagai langkah untuk meningkatkan profesionalisme 
perantara insurans, Bank Negara Malaysia telah pun memperkenalkan beberapa langkah 
iaitu bagi meningkatkan profesionalisme ejen insurans, keperluan kemasukan minimum 
bagi tenaga agensi telah dinaikkan kepada SPM.  Di samping itu keperluan latihan 
minimum 30 jam di bawah Program Pembangunan Profesional Berterusan setiap tahun 
bagi tenaga agensi hayat diperkenalkan sebagai sebahagian daripada Program Pendidikan 
Berterusan bagi ejen insurans.  Garis panduan mengenai amalan nasihat waja bagi 
perniagaan insurans hayat ataupun guidelines on proper advice practices for life insurance 
business telah dikeluarkan oleh Bank Negara pada Oktober 2003.  Ia meletakkan standard 
minimum bagi penasihat waja dan proses berstruktur bagi penjualan produk insurans hayat 
oleh pengantara. 

 Pengantara insurans dikehendaki mendapatkan maklumat yang cukup mengenai 
bakal pemegang polisi sebelum memberikan nasihat yang wajar mengenai kesesuaian 
sesuatu produk.  



Tuan Yang di-Pertua: Ya. Dato' Seri Dr. Hilmi bin Yahaya: [Bangun]. Tuan Markiman bin Kobiran: [Bangun]. Tuan Yang di-Pertua: Yang Berhormat bagi Hulu Langat sekali, boleh?. Dato' Seri Dr. Hilmi bin Yahaya: Ya. Tuan Markiman bin Kobiran: Terima kasih Tuan Yang di-Pertua, terima kasih Yang Berhormat Setiausaha Parlimen. Saya masih di bawah tajuk adjusters lagi, Tuan Yang di-Pertua. Kalau kita lihat definisi adjuster ini, dia dengan jelas menyatakan bahawa tugasnya adalah untuk menyiasat dan merundingkan sebarang tuntutan yang berlaku dalam kontrak insurans dan dia boleh bertindak bagi pihak insured, satu syarikat insurans atau bertindak bagi pihak pemegang polisi insurans. Kedua-duanya boleh bertindak. Sepanjang perbahasan kita yang telah kita lalui selama ini di Dewan yang mulia ini, saya melihat bahawa adjuster ini seolah-olah the main culprit, dengan izin, segala-galanya ditentukan oleh adjusters kepada siapa adjusters itu cenderung. Biasanya dalam pertikaian ini, syarikat insuranslah yang biasanya berada di sebelah atas sebab kalau adjuster ini mempunyai hubungan yang baik dengan syarikat insurans, dia selalu mendapat business untuk diberikan kepadanya supaya melakukan kerja-kerja adjustment. Sementara itu pemegang polisi ini akan sentiasa menjadi mangsa akibat daripada perbuatan adjusters yang tidak bertanggungjawab ini. Jadi saya ingin mencadangkan dan saya ingin pandangan daripada Yang Berhormat Setiausaha Parlimen, sebenarnya adjusters yang bertanggungjawab sepatutnya adjuster yang menilai kerosakan sebenar yang berlaku kepada kenderaan tersebut dan bukan being dictated, sentiasa ditunjuk atau berada di bawah telunjuk syarikat insurans bagi menentukan jumlah yang kecil untuk tujuan pampasan di bawah tuntutan insurans ini. Terima kasih Tuan Yang di-Pertua. Tuan Yang di-Pertua: Ya, Bentong dahulu. Dato' Seri Dr. Hilmi bin Yahaya: Tuan Yang di-Pertua, pandangan daripada Yang Berhormat bagi Bentong tadi iaitu konsep indemnity ini perlu dilihat semula sama ada - yalah memang setakat ini amalannya begitulah bahawa kalau berlaku kemalangan kita insure sebanyak RM100,000, bila berlaku kemalangan tidak dapat RM100,000, mungkin dapat kurang, itu amalan biasa. Jadi yang Yang Berhormat bagi Bentong mahu ialah supaya dikaji semula. Saya yakin pihak saya boleh bawa balik kepada Bank Negara tentang perkara ini sama ada patut dikaji semula tentang konsep indemnity ini. Tentang Yang Berhormat bagi Hulu Langat tadi, adjuster, saya ada jawapan kemudian, sekejap lagi ada jawapannya. Tentang Yang Berhormat bagi Santubong, Yang Berhormat bagi Jerai dan Yang Berhormat bagi Kudat mencadangkan supaya orang yang bertanggungjawab memberi nasihat mengenai insurans termasuk penasihat kewangan untuk memberi penjelasan sepenuhnya kepada bakal pelanggan. Tuan Yang di-Pertua, sebagai langkah untuk meningkatkan profesionalisme perantara insurans, Bank Negara Malaysia telah pun memperkenalkan beberapa langkah iaitu bagi meningkatkan profesionalisme ejen insurans, keperluan kemasukan minimum bagi tenaga agensi telah dinaikkan kepada SPM. Di samping itu keperluan latihan minimum 30 jam di bawah Program Pembangunan Profesional Berterusan setiap tahun bagi tenaga agensi hayat diperkenalkan sebagai sebahagian daripada Program Pendidikan Berterusan bagi ejen insurans. Garis panduan mengenai amalan nasihat waja bagi perniagaan insurans hayat ataupun guidelines on proper advice practices for life insurance business telah dikeluarkan oleh Bank Negara pada Oktober 2003. Ia meletakkan standard minimum bagi penasihat waja dan proses berstruktur bagi penjualan produk insurans hayat oleh pengantara. Pengantara insurans dikehendaki mendapatkan maklumat yang cukup mengenai bakal pemegang polisi sebelum memberikan nasihat yang wajar mengenai kesesuaian sesuatu produk.